laion/Wikipedia-Exotic huggingface dataset:
ויקטור הוגו (כדורגלן)

ויקטור הוגו גומס סילבה (בפורטוגזית: Victor Hugo Gomes Silva; נולד ב-11 במאי 2004 בריו דה ז'ניירו שבברזיל) הוא כדורגלן ברזילאי המשחק בעמדת הקשר בקבוצת פלמנגו מליגת העל הברזילאית. הוגו גדל במחלקת הנוער של פלמנגו. בשנת 2022 החל לשחק בקבוצה הבוגרת של פלמנגו במסגרת ליגת העל הברזילאית. הוא זכה עם פלמנגו בגביע ליברטדורס לעונת 2022, וכן בגביע הברזילאי לעונה זו. פלמנגו גביע ליברטדורס (1): 2022 הגביע הברזילאי (1): 2022 ויקטור הוגו, ברשת החברתית אינסטגרם ויקטור הוגו, באתר Transfermarkt ויקטור הוגו, באתר Soccerway ויקטור הוגו, באתר WorldFootball.net ויקטור הוגו, באתר FootballDatabase.eu ויקטור הוגו, באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויקטור הוגו (כדורגלן)".
אליפות אוקיאניה בכדורגל נשים 1991

אליפות אוקיאניה בכדורגל נשים 1991 (באנגלית: 1991 OFC Women's Championship) היא המהדורה הרביעית של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך באוסטרליה והתקיים מ-19 במאי עד ה-25 במאי 1991. האליפות שימשה כטורניר המוקדמות לגביע העולם הראשון לנשים, שנערך מספר חודשים לאחר מכן בסין. לאחר מהדורת 1989 של הטורניר, קונפדרציית הכדורגל של אוקיאניה החליטה להאריך את משך המשחקים מ-70 ל-80 דקות, ואף סיכמה עם פפואה גינאה החדשה על אירוח הטורניר הבא ב-1992. למרות זאת, בפברואר 1990 הכריזה פיפ"א על ייסוד גביע העולם לנשים, והאירוח עבר לאוסטרליה בהסכמתה של פפואה גינאה החדשה. למרות שאוסטרליה נהנתה מיתרון הביתיות, ניו זילנד הגיעה כפייבוריטית מכיוון שהיא הייתה אלופת עבר ובשערה שיחקה השוערת ילידת ארצות הברית, לסלי קינג, שנחשבה באותם ימים לשוערת הטובה בעולם. מכיוון שרק שלוש מדינות לקחו חלק באליפות, הוחלט שהנבחרות ישחקו במתכונת של בית אחד, והנבחרת שתסיים את הבית עם המאזן הטוב ביותר תזכה בגביע. אוסטרליה וניו זילנד סיימו עם מספר נקודות זהה, אך ניו זילנד דורגה במקום הראשון בבית עקב הפרש שערים טוב יותר. בעקבות הזכייה, העפילה ניו זילנד לגביע העולם בתור הנציגה היחידה של אוקיאניה. גרהאם קוק,‏ Soccer NZ claims it has best female goalkeeper, באתר The Canberra Times‏, 23 באוגוסט 2019
קונסטנטין מונייר

קונסטנטין מונייר (בהולנדית: Constantin Meunier; ‏1831, בריסל – 1905, בריסל) היה צייר ופסל בלגי שתרם להתפתחות האמנות המודרנית בהעלאת דמויות הפועל התעשייתי והכורה כאייקון למודרניות כשיקוף התפתחות חברתית ופוליטית של התקופה עם התמקדות ומחויבות הומניסטית. מונייר נולד בבריסל למשפחה ענייה ממעמד הפועלים שהושפעה מההשלכות הכלכליות השליליות של המהפכה הבלגית, במלאת לקונסטנטין ארבע שנים התאבד אביו. מונייר החל ללמוד פיסול בגיל 14 באקדמיה לאמנויות יפות בבריסל אצל הפסל לואי ז'הוט וגם למד בסטודיו של הפסל צ'ארלס אוגוסט פרייקין. לאחר שנחשף לעבודתו הריאליסטית שוברי האבנים של הצייר גוסטב קורבה החל להטיל ספק בפיסול כאמצעי ביטוי עבורו והחליט לעבור לציור. ב-1882 שהה בסביליה. ב-1885 שב לפסל. מונייר השתתף בהקמת אנדרטה לאמיל זולה. גגות אדומים במוזיאונים המלכותיים לאמנויות יפות של בלגיה טריפטיכון של מכרה במוזיאונים המלכותיים לאמנויות יפות של בלגיה בית קפה בסביליה, במוזיאונים המלכותיים לאמנויות יפות של בלגיה הסרת כור ההיתוך הסדוק במוזיאונים המלכותיים לאמנויות יפות של בלגיה פסל הזורע באי המוזיאונים בברלין פועל המרת ברזל גולמי לברזל בר (יצוק) בכבשן הדהוד פחם. במוזיאונים המלכותיים לאמנויות יפות של בלגיה אתר האינטרנט הרשמי של קונסטנטין מונייר מדיה וקבצים בנושא קונסטנטין מונייר בוויקישיתוף קונסטנטין מונייר, באתר "Find a Grave" (באנגלית) קונסטנטין מונייר, באתר אנציקלופדיה בריטניקה (באנגלית)
אליפות אוקיאניה בכדורגל נשים 1994

אליפות אוקיאניה בכדורגל נשים 1994 (באנגלית: 1994 OFC Women's Championship) היא המהדורה החמישית של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך בפפואה גינאה החדשה והתקיים מ-14 באוקטובר עד ה-20 באוקטובר 1994. האליפות שימשה כטורניר המוקדמות לגביע העולם 1995, שנערך שנה לאחר מכן בשוודיה. באליפות זו לא נערכו משחקי נוקאאוט. מכיוון שרק שלוש מדינות לקחו חלק באליפות, הוחלט שהנבחרות ישחקו במתכונת של בית אחד, והנבחרת שתסיים את הבית עם המאזן הטוב ביותר תזכה בגביע. אוסטרליה וניו זילנד סיימו עם מספר נקודות זהה, אך אוסטרליה דורגה במקום הראשון בבית עקב הפרש שערים טוב יותר. בעקבות הזכייה, העפילה אוסטרליה לגביע העולם בתור הנציגה היחידה של אוקיאניה.
וסלי פרנסה

וסלי ויניסיוס פרנסה לימה (בפורטוגזית: Wesley Vinicius França Lima; נולד ב-6 בספטמבר 2003 באסאילנדיה שבברזיל) הוא כדורגלן ברזילאי המשחק בעמדת המגן הימני בקבוצת פלמנגו מליגת העל הברזילאית. וסלי גדל במחלקות הנוער של אתלטיקו טובאראו ופלמנגו. בשנת 2021 החל לשחק בקבוצה הבוגרת של פלמנגו במסגרת ליגת העל הברזילאית. הוא זכה עם פלמנגו בגביע ליברטדורס לעונת 2022, וכן בגביע הברזילאי לעונה זו. פלמנגו גביע ליברטדורס (1): 2022 הגביע הברזילאי (1): 2022 וסלי פרנסה, באתר Transfermarkt וסלי פרנסה, באתר Soccerway וסלי פרנסה, באתר FootballDatabase.eu וסלי פרנסה, באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וסלי פרנסה".
כריסטיאן מדינה

כריסטיאן ניקולאס מדינה (בספרדית: Cristian Nicolás Medina; נולד ב-1 ביוני 2002 במורנו שבארגנטינה) הוא כדורגלן ארגנטינאי המשחק בעמדת הקשר בקבוצת בוקה ג'וניורס מליגת העל הארגנטינאית. מדינה גדל במחלקות הנוער של ראיו דה מלבאר ובנובמבר 2012 החל לשחק בבוקה ג'וניורס.. בשנת 2020 החל לשחק בקבוצה הבוגרת של בוקה ג'וניורס במסגרת ליגת העל הארגנטינאית. הופעת הבכורה שלו בבוגרים הייתה ב-14 בפברואר 2021 בגביע הליגה נגד גימנסיה אי אסגרימה, כשהחליף את לאונרדו חארה בעשרים דקות שנותרו בבונבוניירה. מדינה היה חלק מסגל U15 של ארגנטינה שזכתה באליפות דרום אמריקה 2017 תחת דייגו פלאסנטה, כשהביסה את ברזיל בגמר. שנתיים לאחר מכן, נבחר מדינה לסגל U17 תחת פאבלו איימר לאליפות דרום אמריקה בפרו 2019 ולמונדיאל 2019 בברזיל. הוא כבש פעם אחת, נגד פרגוואי, בשבעה משחקים כשהנבחרת העפילה בטורניר הזה עד לשלב 16 האחרונות. נכלל בסגל הנבחרת האולימפית של ארגנטינה לטורניר הכדורגל באולימפיאדת פריז (2024). בוקה ג'וניורס אליפות ארגנטינה (1): 2022 הגביע הארגנטינאי (1): 2020 הסופר קאפ הארגנטינאי (1): 2023 כריסטיאן מדינה, באתר Transfermarkt כריסטיאן מדינה, באתר Soccerway כריסטיאן מדינה, באתר BDFutbol כריסטיאן מדינה, באתר WorldFootball.net כריסטיאן מדינה, באתר FootballDatabase.eu "El crack del gol de rabona a River por el que apuesta Boca". Olé. 10 באוקטובר 2020. נבדק ב-15 בפברואר 2021. {{cite news}}: (עזרה) "¿El nuevo Gago? Una joya de las inferiores de Boca que deslumbró a Russo". El Intransigente. 8 באוקטובר 2020. נבדק ב-15 בפברואר 2021. {{cite news}}: (עזרה) "Cristian Medina, el volante "estilo Gago" que promoverá Boca". El Ancasti. 8 באוקטובר 2020. נבדק ב-15 בפברואר 2021. {{cite news}}: (עזרה) "Cristian Medina y Exequiel Zeballos: ¿quiénes son las joyas que debutarían en Boca frente a Lanús?". La Nación. 19 בנובמבר 2020. נבדק ב-15 בפברואר 2021. {{cite news}}: (עזרה) #JuegosOlímpicos Estos son los jugadores convocados por el entrenador Javier Mascherano para competir en París 2024 בחשבון הטוויטר הרשמי של נבחרת ארגנטינה בכדורגל, 2 ביולי 2024 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כריסטיאן מדינה".
סרגיי פינאייב

סרגיי מקסימוביץ' פינאייב (ברוסית: Сергей Максимович Пиняев; נולד ב-2 בנובמבר 2004 בסראטוב שברוסיה) הוא כדורגלן רוסי המשחק בעמדת קשר הכנף בקבוצת לוקומוטיב מוסקבה ובנבחרת רוסיה. פינאייב גדל במחלקות הנוער של טורפדו סראטוב, לוקומוטיב מוסקבה ומרכז החינוך צ'רטנובו. בשנת 2020 החל לשחק בקבוצה הבוגרת של צ'רטנובו במסגרת הליגה הרוסית הראשונה. הוא ערך 30 הופעות ליגה במדי המועדון, בהן הבקיע שני שערים. ב-23 ביולי 2021 חתם פינאייב בקריליה סובייטוב סמרה מליגת העל הרוסית. הוא ערך 39 הופעות ליגה במדי המועדון, בהן הבקיע חמישה שערים. ב-28 בדצמבר 2022 חתם פינאייב על חוזה לארבע שנים בלוקומוטיב מוסקבה מליגת העל הרוסית. ב-17 בנובמבר 2022 ערך פינאייב את הופעת הבכורה שלו בנבחרת רוסיה, בתיקו 0-0 נגד נבחרת טג'יקיסטן במשחק ידידות, ובגיל 18 שנים ו-15 ימים הפך לשחקן הצעיר ביותר שמשחק בנבחרת רוסיה, כשהוא שובר את שיאו של איגור אקינפייב. ב-26 במרץ 2023 הבקיע את שער הבכורה שלו בנבחרת, בניצחון 2-0 על נבחרת עיראק במשחק ידידות. מדיה וקבצים בנושא סרגיי פינאייב בוויקישיתוף סרגיי פינאייב, באתר Transfermarkt סרגיי פינאייב, באתר Soccerway סרגיי פינאייב, באתר WorldFootball.net סרגיי פינאייב, באתר FootballDatabase.eu СЕРГЕЙ ПИНЯЕВ СТАЛ ИГРОКОМ "ЛОКОМОТИВА" באתר הרשמי של לוקומוטיב מוסקבה, 28 בדצמבר 2022 (ברוסית) Сергей Пиняев – самый молодой дебютант сборной России באתר הרשמי של התאחדות הכדורגל הרוסית, 17 בנובמבר 2022 (ברוסית) Сергей Пиняев забил дебютный гол за сборную России באתר הרשמי של התאחדות הכדורגל הרוסית, 26 במרץ 2023 (ברוסית)
אליעזר ביננפלד

אליעזר ביננפלד "ביני" (י"ט בניסן ה'תרצ"ו, 11 בנובמבר 1936 - ט"ז בחשוון ה'תשע"ז) היה ראש המועצה האזורית חבל יבנה מ-1994 עד 2013, במשך קרוב ל-20 שנה. נולד בתל אביב לשלמה ומלכה ביננפלד, עולים מפולין. אמו נפטרה כשהיה כבן 16. למד בבית הספר ביל"ו ובתיכון צייטלין. לאחר גמר התיכון הצטרף לגרעין "איתנים", ובמסגרתו יצא לשנת לימודים בישיבת נתיב מאיר ובסמינר למורים מזרחי. התגייס לנח"ל ובמסגרתו היה קומונר (מרכז סניף) של בני עקיבא בבת ים. לימד בבית הספר תחכמוני בבת ים, שם למדו ילדי כפר עציון. בשנת 1958 נישא ועבר להתגורר בבני דרום, שבאותה תקופה החל להפוך מקיבוץ דתי למושב שיתופי. בשנים הראשונות לאחר מכן לימד בבית הספר האזורי בקבוצת יבנה. בגיל 24 החל לשמש כגזבר המושב למשך כעשרים שנה. כמו כן, שימש כרכז המשק במשך כעשור, וכן ניהל את מפעל "ברזל און". השלים תואר ראשון בכלכלה באוניברסיטת בר-אילן. בשנת 1970 יצא עם משפחתו לשלוש שנות שליחות מטעם הסוכנות היהודית בארצות הברית, שם השלים תואר שני בכלכלה. עם שובו ארצה החל ללמד כלכלה באוניברסיטת בר-אילן. היה מרכז איגוד המושבים השיתופיים, יועץ כלכלי לשר החינוך זבולון המר וסגן ראש המועצה האזורית חבל יבנה ומחזיק תיק החינוך. בשנת 1994 נבחר לראשות המועצה, וכיהן בתפקידו קרוב ל-20 שנה עד שנת 2013, כאשר במשך שנים אלו לא התקיימו בחירות משום שאף אדם לא הגיש מועמדות מולו. במהלך כהונתו זכה במספר פרסים למינהל תקין ממשרד הפנים. נפטר בט"ז בחשוון ה'תשע"ז, בגיל 81, ונקבר בבית העלמין המשותף בני דרום-ניר גלים. היה נשוי להדסה לבית בן עזר-ראב, דור שביעי בארץ. לזוג שלושה ילדים. בנם הבכור הרב עמיהוד בניה הוא רב המועצה האזורית ברנר וממלא מקום רבה של גדרה. בנם השני הרב עוזי ביננפלד הוא ראש מדרשת "אורות עציון" בגבעת וושינגטון וחתנו של הרב חיים דרוקמן. בתו מלכה היא כלתו של נתן אשל. הדסה ואליעזר ביננפלד, תמונות ומסמכים באתר "סיפור מקומי". "ביני פעל בצורה זכה וטהורה", באתר ערוץ 7, 17 בנובמבר 2016
קונג פו פנדה: כפות הגורל

קונג פו פנדה: כפות הגורל (באנגלית: Kung Fu Panda: The Paws of Destiny) היא סדרת ספין אוף שנייה של סרט הקולנוע "קונג פו פנדה", לאחר הסדרה קונג פו פנדה: אגדת המגניבות. הסדרה מתרחשת לאחר אירועי הסרט קונג פו פנדה 3 (2016), העלילה עוקבת אחר פו להרפתקה חדשה בהשתתפות ארבע פנדות ילדות בשם נו האי, ג'ינג, באו ופאן טונג; שקורה במערה מיסטית מתחת לכפר הפנדות. הילדות הפנדות סופגות בטעות את הצ'י של לוחמי קונג פו עתיקים וחזקים המכונים ארבע קבוצות הכוכבים; דרקון כחול, צב שחור, נמר לבן ופניקס אדומה - כל אחד מהם איכשהו עם הפנדה; שיש לו איכות הפוכה מהאיכות העיקרית של אותה קונסטלציה. הם מבינים שהם עתידים להציל את העולם מכוח מרושע בשם ג'ינדיאו; שרוצה להשתלט על העולם ולגנוב את הצ'י של ארבע קבוצות הכוכבים, ומנחית את פו עם האתגר הגדול ביותר שלו עד כה - ללמד את ארבעת הילדות כיצד להפעיל את כוחות הקונג פו החדשים שלהם. הם גם מגנים על העיר האסורה נגד דרקון קומודו מרושע בשם שי לונג יחד עם שד מרושע עתיק. אתר האינטרנט הרשמי של קונג פו פנדה: כפות הגורל (באנגלית) "קונג פו פנדה: כפות הגורל", במסד הנתונים הקולנועיים IMDb (באנגלית) "קונג פו פנדה: כפות הגורל", באתר Rotten Tomatoes (באנגלית) "קונג פו פנדה: כפות הגורל", במסד הנתונים הקולנועיים KinoPoisk (ברוסית) קונג פו פנדה: כפות הגורל, במיזם "אישים" לתיעוד היצירה הישראלית
קונג פו פנדה: אביר הדרקון

קונג פו פנדה: אביר הדרקון (באנגלית: Kung Fu Panda: The Dragon Knight) היא סדרת ספין אוף שלישית של סרט הקולנוע "קונג פו פנדה" שמשודרת בנטפליקס, לאחר הסדרות קונג פו פנדה: אגדת המגניבות וקונג פו פנדה: כפות הגורל. הסדרה מתפתחת כמה שנים לאחר אירועי הסרט קונג פו פנדה 3 והסדרה קונג פו פנדה: כפות הגורל, שם פו הפנדה הענק חייב לעזוב את ביתו ולצאת למסע ברחבי סין אחר גאולה וצדק, שגורם לו לשתף פעולה עם אבירה אנגלית חסרת חוש הומור בשם לות'ארה מלאנדרת', להב הנדודים, בת למשמר סאקסון ואבירת אנגליה כדי למצוא 4 כלי נשק קסומים ולטהר את שמו של פו ולהציל את העולם שנהרס לפני זמן רב. "קונג פו פנדה: אביר הדרקון", במסד הנתונים הקולנועיים IMDb (באנגלית) "קונג פו פנדה: אביר הדרקון", באתר נטפליקס "קונג פו פנדה: אביר הדרקון", באתר Rotten Tomatoes (באנגלית) "קונג פו פנדה: אביר הדרקון", במסד הנתונים הקולנועיים KinoPoisk (ברוסית) קונג פו פנדה: אביר הדרקון, במיזם "אישים" לתיעוד היצירה הישראלית Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית)
כרם פרימו

כרם פרימו (נולדה ב-7 באפריל 2005) היא ג'ודוקא ישראלית המתחרה בקטגוריית המשקל עד 57 ק"ג, זוכת מדליית כסף באליפות העולם עד גיל 21 לשנת 2021 וזוכת מדליית זהב באליפות אירופה עד גיל 21 לשנת 2021. פרימו נולדה במושב גן השומרון. אחותה הגדולה היא הג'ודוקא גפן פרימו. בגיל 8 החלה פרימו להתאמן בג'ודו, במקביל לאימוני התעמלות קרקע. בגיל 10 עברה משפחתה להתגורר במושב אודים והחלה להתאמן במועדון מיטב בנתניה. בגיל 12, החלה את לימודיה באקדמיה למצוינות במכון וינגייט. בשנת 2021 זכתה פרימו במדליית כסף באליפות העולם עד גיל 21, שנערכה באיטליה. עוד בשנה זו זכתה במדליית זהב באליפות אירופה עד גיל 21, שנערכה בלוקסמבורג. בשנת 2022 זכתה פרימו במדליית זהב בקטגוריית משקל של עד 63 ק"ג בפסטיבל האירופי שהתקיים בסלובקיה. כרם פרימו, ברשת החברתית פייסבוק כרם פרימו, ברשת החברתית אינסטגרם כרם פרימו, באתר איגוד הג'ודו העולמי כרם פרימו, באתר JudoInside.com עדי שוח, כרם פרימו – האלופה שלנו, באתר קו למושב, ‏13 בספטמבר 2021 אורן אהרוני, הישג נהדר לג'ודו הישראלי: כרם פרימו - סגנית אלופת העולם עד גיל 21, באתר ynet, 7 באוקטובר 2021 אורן אהרוני, הג'ודוקא כרם פרימו אלופת אירופה עד גיל 21, באתר ynet, 9 בספטמבר 2021 אסי ממן, ‏אלופה: פרימו זכתה בזהב בפסטיבל האולימפי, באתר ONE‏, 28 ביולי 2022
אלן ולסקו

אלן אגוסטין ולסקו (בספרדית: Alan Agustín Velasco; נולד ב-27 ביולי 2002 בבואנוס איירס שבארגנטינה) הוא כדורגלן ארגנטינאי המשחק בעמדת קשר הכנף דאלאס מה-MLS. ולסקו גדל במחלקת הנוער של אינדפנדיינטה. בשנת 2019 החל לשחק בקבוצה הבוגרת של המועדון, ובסך הכל ערך 48 הופעות ליגה במסגרת ליגת העל הארגנטינאית במדי המועדון, בהן הבקיע ששה שערים. ב-1 בפברואר 2022 חתם ולסקו על חוזה לארבע שנים בדאלאס מה-MLS. ב-13 במרץ ערך את הופעת הבכורה שלו במועדון, בניצחון 0–2 על נאשוויל במסגרת הליגה לעונת 2022. הוא ערך 28 הופעות ליגה בעונה זו, בהן הבקיע שבעה שערים. מדיה וקבצים בנושא אלן ולסקו בוויקישיתוף אלן ולסקו, באתר Transfermarkt אלן ולסקו, באתר Soccerway אלן ולסקו, באתר WorldFootball.net אלן ולסקו, באתר FootballDatabase.eu Alan Velasco fue presentado en la MLS: "Un talento increíblemente especial" באתר Olé, ‏ 1 בפברואר 2022 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלן ולסקו".
במטבח של עדן

במטבח של עדן היא תוכנית טלוויזיה ישראלית שעוסקת בבישול, המשודרת בערוץ הידברות (ערוץ 97) בהנחיית עדן הראל. התוכנית עלתה לראשונה לשידור באוגוסט 2022 עד לסיומה באוגוסט 2023. בתוכנית עדן מארחת במטבח הביתי שלה חברות לבישול משותף של 3 מנות עבור ארוחות שבת וחג, לשיחות על החיים ועל פרשת השבוע. את התוכנית הפיקו בת שבע שושן ודקל פלד, וביימו אוהד גל-עוז ומאיר לייבוביץ' בשיטת מערך מרובה מצלמות. התוכנית משודרת בערוץ הידברות (yes, HOT, פרטנר tv, סלקום tv), ערוץ צופיה, אתר הידברות ובדף הפייסבוק וערוץ היוטיוב של הידברות. עונה 1 (2023-2022) במטבח של עדן, באתר הידברות אתר האינטרנט הרשמי של במטבח של עדן לימור קלר, ‏מצווה לשמוח: הצצה לבית האלגנטי של עדן ועודד ברעננה, באתר ‏מאקו‏, 2 ביולי 2023 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
דומיניק פיץ

דומיניק פיץ (בגרמנית: Dominik Fitz; נולד ב-16 ביוני 1999) הוא כדורגלן אוסטרי המשחק בעמדת הקשר בקבוצת אוסטריה וינה. פיץ החל את הקריירה שלו ב- SV Langenzersdorf. בשנת 2006 הגיע לנוער של אוסטריה וינה, שם שיחק מאוחר יותר גם באקדמיה. במרץ 2018 שיחק לראשונה בקבוצה הבוגרת של המועדון, נגד וולפסברגר. הוא כבש את שערו הראשון בבונדסליגה האוסטרית בניצחון 0–4 על רד בול זלצבורג במחזור האחרון של עונת 2017/2018. פיץ שיחק בנבחרת הנוער האוסטרית לראשונה בפברואר 2015. במרץ 2016, הוא ערך את הופעת הבכורה שלו בנבחרת עד גיל 17 נגד איסלנד. בספטמבר 2016, הוא ערך את הופעת הבכורה הראשונה שלו בנבחרת עד גיל 18 נגד בלגיה. באוגוסט 2017 הוא ערך את הופעתו הראשונה בנבחרת עד גיל 19 נגד נורווגיה. במרץ 2019 הוא ערך את הופעת הבכורה הראשונה שלו עד גיל 20 נגד נורווגיה. הוא ערך את הופעת הבכורה שלו עבור הנבחרת הצעירה של אוסטריה באוקטובר 2019 נגד טורקיה. מדיה וקבצים בנושא דומיניק פיץ בוויקישיתוף דומיניק פיץ, באתר Transfermarkt דומיניק פיץ, באתר Soccerway דומיניק פיץ, באתר WorldFootball.net דומיניק פיץ, באתר FootballDatabase.eu
טרפדת V27

SMS V27 הייתה סירת טורפדו מסדרת V25 של הצי הקיסרי הגרמני ששירתה במהלך מלחמת העולם הראשונה. הספינה נבנתה על ידי AG Vulcan בשטטין בפרוסיה (כיום שצ'צ'ין בפולין), והושלמה בספטמבר 1914. הספינה הוטבעה בקרב יוטלנד ב-31 במאי 1916. בשנת 1913, הצי הקיסרי הגרמני הזמין 12 ספינות טורפדו לים סוער, כאשר שש הוזמנו מ-AG Vulcan‏ (V25 – V30) ושש הוזמנו מ- Schichau-Werke‏ (S31 - S36). בעוד שהתכנונים שנבנו על ידי כל מספנה היו דומים במידה רבה, הם נבדלו זה מזה בפירוט, והיו גדולים ובעלי יכולת משמעותית יותר מסירות הטורפדו הקטנות שנבנו עבור הצי הגרמני בשנתיים הקודמות. V27 הושקה במספנת AG Vulcan בשטטין ב-26 במרץ 1914 והופעלה ב-2 בספטמבר 1914. ה-"V" ב-V27 מתייחס למספנה שבה היא נבנתה. V27 הייתה באורך כולל של 78.5 מטרים (257 רגל 7 אינץ') ו-77.8 מטרים (255 רגל 3 אינץ') בקו המים, עם רוחב של 8.33 מטרים (27 רגל 4 אינץ') ושוקע של 3.63 מטרים (11 רגל 11 אינץ'). הדחק האונייה היה 812 טונות (799 טונות ארוכות) בתפוסה סטנדרטית ו-975 טונות (960 טונות ארוכות) במעמס מלא. שלושה דוודי צינור מים המופעלים על ידי נפט הזינו קיטור ל-2 סטים של טורבינות קיטור AEG-Vulcan בדירוג של 23,500 כוחות סוס (17,300 קילוואט), והעניקו לה מהירות של 33.5 קשרים (62 קמ"ש). 225 טונות (221 טונות ארוכות) של מזוט נישאו בספינה, מה שהעניק לה טווח של 1,080 מיילים ימיים (2,000 ק"מ) במהירות של 20 קשרים (37 קמ"ש). החימוש הורכב משלושה תותחים ימיים 8.8 ס"מ SK L/45 בצריחים בודדים, יחד עם שישה צינורות טורפדו בקוטר 50 ס"מ (19.7 אינץ') כאשר שני צינורות בודדים קבועים מקדימה ו-2 צינורות תאומים מאחור. ניתן היה לשאת עליה עד 24 מוקשים. בספינה היו 83 קצינים ומלחים. V27 נפרסה בים הבלטי כחלק ממחצית השייטת ה-17 באוקטובר 1914, והשתתפה בקרב מפרץ ריגה באוגוסט 1915. V27 השתתפה בקרב יוטלנד במסגרת מחצית השייטת ה-17 של השייטת ה-9, לתמיכה בסיירות המערכה הגרמניות. השייטת ה-9, כולל V27, השתתפה בהתקפת טורפדו על סיירות מערכה בריטית בערך מהשעה 17:26 CET‏ (16:26 GMT). המתקפה הופרעה על ידי משחתות בריטיות, ו-V27 שותקה על ידי שתי פגיעות פגזים 4 אינץ' (102 מילימטרים), שאחת מהן ניתקה את צינור הקיטור הראשי שלה. הצוות שלה הורד על ידי V26 אשר הטביעה את V27 עם ירי. שלושה מאנשי הצוות של V27 נפצעו.
Home (שיר של BTS)

"Home" (מעוצב: "HOME"; ובעברית: "בית") הוא שיר של להקת הבנים הדרום קוריאנית BTS. הוא שוחרר דיגיטלית ב-12 באפריל 2019, כחלק מהמיני-אלבום Map of the Soul: Persona. "Home" הוא שיר מסוגת פופ ו-R&B עם מילים המדברות על כך שלמרות ההצלחה והיכולת להגשים את חלומותיהם מהעבר, הם מוצאים את עצמם לא מרוצים מהמותרות. לפני הפזמון ג'ימין שר, ”ככל שממלאים אותו, כך הוא הופך להיות ריק יותר / ככל שאנחנו יותר ביחד, אני מרגיש יותר לבד.” בקטע הראפ שלו שר שוגה ”הבית הגדול, המכוניות הגדולות והטבעות הגדולות עליהם חלמתם / יש לי את כל מה שאני רוצה / גם עכשיו משהו ריק, תחושה מוזרה שחש אדם שהשיג הכל” בסוף השיר, הם מגיעים אל הבית ומוצאים סוף סוף אושר. השיר מתקשר לשיר הקודם שלהם "Magic Shop" מתוך Love Yourself: Tear, המשקף שורות כמו ”קיבלת אותי / קיבלתי אותך” ו”אז תראה לי / אני אראה לך”. במהלך מסיבת עיתונאים, ג'יי-הופ הרחיב על משמעות השיר ואמר, ”השיר מדבר על 'הבית', שזה המקום בו נמצאים המעריצים ואיפה שנמצא הלב שלנו, המקום אליו אנו רוצים לחזור כשקשה ואנחנו מרגישים בודדים. אנחנו מקבלים כוח מהאנשים שאוהבים אותנו ומחכים לנו”. ג'ושוע מינסו קים מפיצ'פורק כינה את השיר "שיר בולט המשדר תחושה של יוקרה חסרת דאגות", ונועה יו מאותו אתר כינה את השיר גולת הכותרת של האלבום, עם יחסי גומלין זורמים, דינאמיים וחסרי מאמץ בין החברים. ניל ז. יונג מ-AllMusic תיאר את השיר כ"חלק ומאורר", וקלי ווין מניוזוויק כתבה שהוא "שילוב מעניין בין ראפ לפופ איטי." הקרדיטים לפי הערות האלבום Map of the Soul: Persona. סרטון השיר "Home" באתר יוטיוב BTS (방탄소년단) - HOME [HebSub], סרטון בערוץ "Michal Haimov Kpop HebSub", באתר יוטיוב BTS: HOME - The Tonight Show Starring Jimmy Fallon, סרטון בערוץ "The Tonight Show Starring Jimmy Fallon", באתר יוטיוב
נשיא גבון

נשיא גבון (בצרפתית: Président du Gabon) הוא ראש המדינה של גבון. מאז כינון המשרה בצורה רשמית ב-1960, כיהנו בגבון שלושה נשיאים (לא כולל 3 שכיהנו כנשיאים בפועל). הנשיא הזמני הנוכחי, בריס אוליגי, תפש את השלטון בהפיכה צבאית ב-30 באוגוסט 2023 והדיח את עלי בונגו. הנשיא נבחר לכהונה בת 7 שנים, באמצעות בחירה ישירה. הנשיא יכול להיבחר יותר מפעם אחת. בעבר חוקת גבון הגבילה את מספר כהונות הנשיא לשתיים, אך מגבלה זו הוסרה עבור עומר בונגו בשנת 2003. בבחירות מנצח המועמד שמקבל את מספר הקולות הגדול ביותר. על תפקיד הנשיא יכולים להתמודד כל אזרחי גבון, זכר ונקבה, בני ארבעים לפחות, אשר התגוררו בגבון במשך שנים עשר חודשים לפחות. בחירת הנשיא מתקיימת לפחות חודש ולכל היותר חודשיים לפני תום כהונתו של הנשיא המכהן. הנשיא המכהן אינו רשאי לקצר את כהונתו על מנת להתמודד לכהונה נוספת. השבועה הנשיאותית מסמנת את תחילת כהונת הנשיא. השבועה נערכת בפני הפרלמנט ובית המשפט לחוקה תוך הנחת יד שמאל על החוקה, והנפת יד ימין לפני הדגל הלאומי. נוסח השבועה: I promise to devote all my energies to the good of the Gabonese people, to assure their well-being and to protect them from all misfortune, to respect and defend the Constitution and the State of law, to fulfill conscientiously the duties of my position and to be just to all.
לוקאס אסקיבל

לוקאס אנחל אסקיבל (בספרדית: Lucas Ángel Esquivel; נולד ב-14 באוקטובר 2001 בסנטה פה שבארגנטינה) הוא כדורגלן ארגנטינאי המשחק בעמדת המגן השמאלי בקבוצת אתלטיקו פרנאאנסה מליגת העל הארגנטינאית. אסקיבל גדל במחלקות הנוער של פוקארה ואוניון סנטה פה. בשנת 2020 החל לשחק בקבוצה הבוגרת של המועדון, ובסך הכל ערך 49 הופעות ליגה במסגרת ליגת העל הארגנטינאית במדי המועדון, בהן הבקיע שער אחד. ב-31 במאי 2023 חתם אסקיבל על חוזה לחמש שנים באתלטיקו פרנאאנסה מליגת העל הברזילאית. לוקאס אסקיבל, באתר Transfermarkt לוקאס אסקיבל, באתר Soccerway לוקאס אסקיבל, באתר FootballDatabase.eu Sonho de família! Lucas Esquivel é o novo reforço do Furacão באתר הרשמי של אתלטיקו פרנאאנסה, 31 במאי 2023 (בפורטוגזית ברזילאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוקאס אסקיבל".
יאניק פנדור

יאניק פנדור (בצרפתית: Yannick Pandor; נולד ב-1 במאי 2001 במרסיי שבצרפת) הוא כדורגלן קומורי-צרפתי המשחק בעמדת השוער בקבוצת לאנס מליגת העל הצרפתית ובנבחרת קומורו. פנדור גדל במחלקות הנוער של US מישליס, אולימפיק מרסיי, SC בל אייר ולאנס. בשנת 2019 החל לשחק בקבוצת המילואים של לאנס. ב-25 במרץ 2022 ערך פנדור את הופעת הבכורה שלו בנבחרת קומורו, בניצחון 1–2 על נבחרת אתיופיה במשחק ידידות. יאניק פנדור, באתר Transfermarkt יאניק פנדור, באתר Soccerway יאניק פנדור, באתר BDFutbol יאניק פנדור, באתר WorldFootball.net יאניק פנדור, באתר National Football Teams יאניק פנדור, באתר FootballDatabase.eu
יחסי בוליביה–פרגוואי

יחסי בוליביה–פרגוואי הם היחסים הבילטרליים שבין שתי המדינות השכנות באמריקה הדרומית, בוליביה ופרגוואי. שתי המדינות חברות בקהילה של אמריקה הלטינית והמדינות הקריביות, בארגון המדינות האיברו-אמריקניות, בארגון מדינות אמריקה ובאומות המאוחדות. בתחילה שתי המדינות המודרניות של בוליביה ופרגוואי היו חלק ממלכות המשנה של ריו דה לה פלטה, מלכות משנה באימפריה הספרדית. ב־1932 פרצה מלחמת הצ'אקו שבה נלחמו המדינות משך 3 שנים, שפגעה בהן כלכלית, חברתית ופוליטית, תוך שעיכבה את התפתחותן. ב־1938 נחתם סופית הסכם השלום ולאחריו תוחמו גבולותיהן הבין־לאומיים. לבוליביה יש שגרירות באסונסיון, בירת אורוגוואי. לפרגוואי יש שגרירות בלה פאס, קונסוליה כללית בסנטה קרוס דה לה סיירה וקונסוליה בוילמונטס (אנ'). מלכות המשנה של ריו דה לה פלטה מדיה וקבצים בנושא יחסי בוליביה–פרגוואי בוויקישיתוף Embassy of Paraguay in Bolivia, VisaHQ (באנגלית)